《春晚过程竹溪用韵》
明代·陈铎

春日春盘荐白鱼，地幽全胜野人居。
诗篇静阅新晴后，茶臼闲敲午梦余。
花落语莺还在树，竹深流水细通渠。
将军莫厌过从数，几日东桥有报书。

作者简介：明淮安府邳州人，家居南京。字大声，号秋碧。正德中世袭指挥。工诗善画，尤善散曲，山水仿沈周。有同名杂剧、传奇《纳锦郎》，又有散曲集《秋碧乐府》及《香月亭诗》。